Необходим ли ми е предпазител за шкаф и защо?
 С предпазителите за шкафове и чекмеджета ще бъдете спокойни, че вашето дете няма да защипе пръстите си и ще ограничите достъпа му до опасни за здравето и живота му неща , като лекарства и препарати за пране, почистване и дезинфекция. Повечето предпазители се монтират чрез самозалепващи се ленти .
Предлага се широка гама от видове, които да осигурят необходимата защита. Някои се залепват от външната част на шкафа , при което се ограничава отварянето му, а други се монтират отвътре и изискват двойно отключване.
Важно е също така да се обезопасят и ъглите на мебелите, тъй като детето би могло да се нарани на тях. За целта се поставят силиконови тапи , които скриват ъгъла и го правят мек и объл.


